

**ქ. ტყიბულში ეკონომიკური აქტივობის ხელშეწყობა**

**იდეების კონკურსი**

**განაცხადის ფორმა**

პროექტის განმახორციელებელია ტყიბულის მუნიციპალიტეტის მერია. პროექტი დაფინანსებულია საქართველოში ევროკავშირის წარმომადგენლობისა და ტყიბულის, ჭიათურისა და ზესტაფონის მუნიციპალიტეტების სახელით ზესტაფონის მუნიციპალიტეტის (ლიდერი აპლიკანტი) მერიის მიერ.

**პროექტის ბიუჯეტი -** პროექტის ბიუჯეტი განისაზღვრება10 000 (ათი ათასი) ევროს ექვივალენტი ლარში 32, 750.0 (ოცდათორმეტი ათას შვიდასორმოცდაათი).

**პროექტის საერთო მიზანია** მუნიციპალიტეტის მოსახლეობის სამეწარმეო შესაძლებლობების განვითარება და ფინანსურ რესურსებზე ხელმისაწვდომობის ზრდა. პროექტი ორიენტირებულია ძირითადად ქალების, ახალგაზრდების და სოციალურად დაუცველი მოსახლეობის ფინანსურ მხარდაჭერაზე.

კონკურსში მონაწილეობა შეუძლიათ საქართველოს რეზიდენტ ფიზიკურ და იურიდიულ პირებს თუ :

* ფიზიკური პირის შემთხვევაში მინიმალური ასაკია 18 წელი;
* აქვთ იდეა, რომლის განსახორციელებლად საჭირო ღონისძიებების ბიუჯეტია სულ მცირე 3,000.0 (სამი ათასი) ევროს ექვივალენტი ლარში 9,825.0 (ცხრა ათას რვაასოცდახუთი);
* იმ შემთხვევაში, თუ წარმოდგენილი იდეის განსახორციელებლად საჭირო ბიუჯეტი აღემატება კონკურსის შედეგად მისთვის განსაზღვრული დაფინანსების მოცულობას, თანახმაა იდეის ავტორმა თავად განახორციელოს თანადაფინანსება;
* იდეის განხორციელების ადგილი არის ქალაქ ტყიბულის ადმინისტრაციულ საზღვრებში.

იდეების კონკურსი მოიცავს 3 ეტაპს:

1. **საპროექტო განაცხადის მიღება და შეფასება -** კონკურსში მონაწილეობის მსურველებმა უნდა შეავსონ საკონკურსო აპლიკაცია და გამოაგზავნონ მითითებულ ელ. ფოსტაზე 30 ნოემბრიდან - 9 დეკემბრის ჩათვლით. მიღებული აპლიკაციები შეფასდება კომისიის მიერ და შეირჩევა საუკეთესო აპლიკაციები, რომლებიც მონაწილეობას მიიღებენ კონკურსის მეორე და მესამე ეტაპზე.
2. **შერჩეული პროექტების განვითარება, პრეზენტაციების მომზადება/წარდგენა და განმეორებით შეფასება -**  მეორე ეტაპისთვის შერჩეული კანდიდატები წარმოადგენენ საკუთარი იდეის პრეზენტაციას კომისიის წინაშე.
3. **გამარჯვებულების გამოვლენა -** კონკურსის დასკვნით ეტაპზე გამოვლინდება გამარჯვებული პროექტები.

**მიღებული თანხის გამოყენების წესები**

მიღებული თანხა აუცილებელია მოხმარდეს წარმოდგენილი პროექტის განხორცილებას. კონკურსის მეორე ეტაპის დასრულებისას წარმოდგენილი ბიუჯეტების საფუძველზე, **პროექტის განმახორციელებელი მიიღებს გადაწყვეტილებას ბიუჯეტის რომელი მუხლები უნდა დაფინანსდეს მიღებული თანხით.** **გამარჯვებული პროექტის ავტორი/ავტორები ვალდებულნი იქნებიან განახორციელონ თანადაფინანსება, ბიუჯეტით მოთხოვნილი ჯამური თანხისა და მიღებული გრანტის სხვაობის რაოდენობით.**

სასურველია პროექტის ავტორის/ავტორების თანადაფინანსების წილი განისაზღვროს პროექტის მთლიანი ბიუჯეტის მინიმუმ 10%-ით, თანადაფინანსება დასაშვებია როგორც ფინანსური ასევე მატერიალური სახით.

*ზემოაღნიშნული პირობების შეუსრულებლობის შემთხვევაში გამარჯვებულ აპლიკანტს ჩამოერთმევა მიღებული თანხა და პასუხს აგებს საქართველოს სისხლის სამართლის კანონმდებლობის შესაბამისად.*

**დაუშვებელია, გრანტების გამოყენება შემდეგი მიზნებისთვის:**

* ჯარიმებისა და სახელმწიფო მოსაკრებლების გადასახდელად;
* ინდივიდუალური სამოგზაურო ან სასწავლო გრანტების დასაფინანსებლად;
* განმცხადებლის სასამართლო საქმეების განსახილველად ან სასამართლო დავებისთვის;
* ჰუმანიტარული სახის პროექტების დასაფინანსებლად;
* კონტრაქტის გაფორმებამდე გაწეული ხარჯების დასაფარად;
* უძრავი ქონების შესაძენად;
* მოწყობილობების შესაძენად რომელიც უშუალოდ არ არის დაკავშირებული პროდუქტის, მომსახურების წარმოებასთან;
* საბანკო გარანტიების ასანაზღაურებლად;
* საკონსულტაციო მომსახურების ხარჯების დასაფარად;
* საპროცენტო და სადაზღვეო ხარჯების დასაფარად;
* სხვა სახის ხარჯების დასაფინანსებლად რომელიც გათვალისწინებული არ არის პროექტის ბიუჯეტში;

**გამარჯვებული აპლიკანტები ვალდებულნი იქნებიან პროექტი განახორციელონ თანხის მიღებიდან 6 თვის განმავლობაში, კონკურენციის პრინციპის დაცვით.** შესაბამისად, იდეის შეფასებისას არ განიხილება ისეთი პროექტები, რომელთა საჭირო ინვენტარის/საშუალებების შესყიდვის პერიოდი აღემატება მოცემულ ვადებს.

**მონიტორინგი**

კომისიის წევრები მოახდენენ გამარჯვებული აპლიკანტების საქმიანობების ფინანსურ მონიტორინგს. აპლიკანტები ვალდებულნი იქნებიან ყოველ კვარტალურად და მოთხოვნის შესაბამისად წარმოადგინონ ფინანსური ანგარიში და ბუღალტრული დოკუმენტები.

**საინფორმაციო შეხვედრები**

პროექტის შესახებ საინფორმაციო შეხვედრა გაიმართება ქალაქ ტყიბულში, მუნიციპალიტეტის მერიის ადმინისტრაციულ შენობაში, სააქტო დარბაზში, 2019 წლის 4 დეკემბერს, 14:00 საათზე

**კონტაქტი**

პროექტის შესახებ დამატებითი ინფორმაციის მისაღებად დაგვიკავშირდეთ 09:00 საათიდან 18:00 საათამდე - მობ: 595907755

**შევსებული აპლიკაცია გამოაგზავნეთ შემდეგ ელ. ფოსტაზე - granttkibuli@gmail.com**